15. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ.  ΑΣΦΑΛΙΣΕΩΝ Aριθ. 1079647/8351-25/0016 της 16 Σεπτ/7 Οκτ. 1992 (ΦΕΚ Β΄ 607) Διαδικασία είσπραξης της πάσης φύσεως εσόδων του ΕΟΦ από τις Δημόσιες Οικονομικές Υπηρεσίες και διαδικασία επιστροφής των αχρεωστήτως εισπραχθέντων εσόδων και λοιπών περιπτώσεων επιστροφών. Έχοντας υπόψη: 1.Το Νόμ. 1316/83 «Ίδρυση Οργάνωση και αρμοδιότητες του Εθνικού Οργανισμού Φαρμάκων (Ε.Ο.Φ.)» κ.λ.π. 2.Το άρθρ. 40 του Νόμ. 2065/92 (ΦΕΚ 113 τ. Α΄/92), με το οποίο: α)καταργήθηκε από της ισχύος της παρ. 1 του άρθρ. 55 του Νόμ. 2009/91 (ΦΕΚ 206 τ.Α΄/91) και β)αντικαταστάθηκε η παρ. 6 του άρθρ. 6 του Νόμ. 1965/91 (ΦΕΚ 146 τ.Α΄/91) από την παρ. 4 του άρθρ. 40 του Νόμ. 2065/92 από της ισχύος της. 3.Τα αριθ. Α4/1192/5.8.83 και Α4/1263/86 έγγραφα του Υπ. Εμπορίου περί ανακοινώσεως των συντελεστών νομοθετημένων επιβαρύνσεων που εμπεριέχονται στις τιμές των φαρμάκων. 4.Την αριθ. 0-675/10/15.7.92 (ΘΕΜΑ: Θ-89) πρόταση του Δ.Σ./ΕΟΦ, αποφασίζουμε: Καθορίζουμε τη διαδικασία εφαρμογής του άρθρ. 40 παρ. 4 του Νόμ. 2065/92 ως εξής: Έσοδα εισπραττόμενα χωρίς τη σύνταξη  τίτλου είσπραξης από τον Ε.Ο.Φ. Άρθρ.1-1.Τα έσοδα του Ε.Ο.Φ., που προβλέπονται από τις διατάξεις της παρ. 1 εδαφ. στ΄ και ζ΄ του άρθρ. 11 του Νόμ. 1316/83, δηλαδή οι εισφορές 15% και 1%, σε συνδυασμό με τη διάταξη της παρ. 7 του άρθρ. 6 του Νόμ. 1965/91, η οποία αναφέρεται στον προσδιορισμό των μηνιαίων εισφορών 15% και 1%, όπως αυτές προκύπτουν από τις μηνιαίες καταστάσεις στις οποίες έχουν καταχωρηθεί τα τιμολόγια που έχουν εκδοθεί και που υπόκεινται στις εισφορές αυτές, θα κατατίθενται στις αρμόδιες Δημόσιες Οικονομικές Υπηρεσίες (Δ.Ο.Υ.) το αργότερο μέχρι την τελευταία εργάσιμη ημέρα του τρίτου μήνα, από τον μήνα που αφορούν τα τιμολόγια, ο οποίος και θεωρείται ως πρώτος μήνας. Αντίγραφο δε της προβλεπομένης από την παρ. 7 του άρθρ. 6 του Νόμ. 1965/91 μηνιαίας κατάστασης μαζί με το αποδεικτικό είσπραξης της Δ.Ο.Υ., θα υποβάλλεται από τον υπόχρεο στον Ε.Ο.Φ. 2.Τα λοιπά έσοδα του Ε.Ο.Φ. όπως αυτά προβλέπονται από τις διατάξεις της παρ. 1 του άρθρ. 11 του Νόμ. 1316/83 και της παρ. 7 του άρθρ. 3 του ιδίου Νόμου όπως αντικαταστάθηκε από το εδάφ. 1 της παρ. Α΄ του άρθρ. 24 του Νόμ. 1579/85, θα κατατίθενται στις Δημόσιες Οικονομικές Υπηρεσίες, βάσει σημειώματος του υπόχρεου, το δε αποδεικτικό εισπράξεως, με το συγκεκριμένο ποσό, θα προσκομίζεται από τον ίδιο στον Ε.Ο.Φ., όπου τούτο απαιτείται. 500 34.Ι.θ.13-14 Εθνικός Οργανισμός Φαρμάκων Εθνικός Οργανισμός Φαρμάκων 34.Ι.θ.15 Έσοδα εισπραττόμενα με τη σύνταξη  τίτλου είσπραξης από τον Ε.Ο.Φ. Άρθρ.2.1.Τα διοικητικά πρόστιμα που επιβάλλονται, με αποφάσεις του Υπουργού Υγείας, Πρόνοιας και Κοινωνικών Ασφαλίσεων του Υπουργού Γεωργίας, για παράβαση της φαρμακευτικής νομοθεσίας και που προβλέπονται από τις κείμενες διατάξεις, θα βεβαιώνονται από την αρμόδια υπηρεσία του Ε.Ο.Φ. με τη σύνταξη τίτλων είσπραξης που θα περιλαμβάνουν τις προβλεπόμενες από τις οικείες διατάξεις, τριπλότυπες περιληπτικές καταστάσεις, βεβαιώσεως ως και την αναλυτική κατάσταση οφειλετών (χρηματικό κατάλογο) και θα αποστέλλονται στις αρμόδιες για τη φορολογία των υπόχρεων Δημόσιες Οικονομικές Υπηρεσίες. 2.Τα έσοδα του Ε.Ο.Φ. του άρθρ. 1 της παρούσης που δεν έχουν καταβληθεί ή δεν καταβάλλονται εμπρόθεσμα από τους υπόχρεους, καθώς και τα έσοδα του Ε.Ο.Φ. προγενεστέρων ετών, που είχαν μεν βεβαιωθεί στις αρμόδιες Δ.Ο.Υ., αλλά επεστράφησαν από αυτές στον Ε.Ο.Φ. με πρωτόκολλα παραδόσεως και παραλαβής χρεών, η βεβαίωσή των θα γίνεται από τον Ε.Ο.Φ. στις αρμόδιες Δημόσιες Οικονομικές Υπηρεσίες (Δ.Ο.Υ.) με τη σύνταξη τίτλου είσπραξης ως ανωτέρω. Στις βεβαιώσεις που θα γίνονται από τον Ε.Ο.Φ., θα υπολογίζονται οι αναλογούντες τόκοι υπερημερίας μέχρι και την ημερομηνία σύνταξης του τίτλου είσπραξης. Κατά τα λοιπά για την είσπραξη των εσόδων αυτών από τις Δ.Ο.Υ. θα εφαρμόζονται οι διατάξεις του Κώδικα Εισπράξεως Δημοσίων Εσόδων (ΚΕΔΕ). Κωδικός Αριθμός Εσόδου Άρθρ.3.1.Τα πάσης φύσεως έσοδα του Ε.Ο.Φ. που εισπράττονται από τις Δ.Ο.Υ., εισπράττονται ως έσοδα του Δημοσίου και εμφανίζονται στον τακτικό προϋπολογισμό με κωδικό αριθμό εσόδου 3822 «Έσοδα Ε.Ο.Φ. άρθρ. 40 παρ. 4 Νόμ. 2065/92». 2.Στον ίδιο κωδικό αριθμό εσόδου εισπράττονται και οι τυχόν αναλογούσες προσαυξήσεις εκπροθέσμου καταβολής. Απόδοση Εσόδων Ε.Ο.Φ. Άρθρ.4-1.Το τέλος χαρτοσήμου που αναλογεί στα έσοδα του Ε.Ο.Φ. που εισπράττονται από τις Δημόσιες Οικονομικές Υπηρεσίες, εισάγεται στον Κρατικό προϋπολογισμό στον οικείο Κωδικό αριθμό των τελών χαρτοσήμου. 2.Από τα εισπραττόμενα για λογαριασμό  του Ε.Ο.Φ., μέσω των Δημοσίων Οικονομικών  Υπηρεσιών στον αναφερόμενο στο άρθρ. 3 κωδικό αριθμό εσόδου, καθαρά έσοδα (δηλ. μετά την  αφαίρεση των αχρεωστήτως εισπραχθέντων),  ποσοστό 10% αποδίδεται σ’ αυτόν, μέσω  του προϋπολογισμού του Υπουργείου Υγείας, Πρόνοιας και Κοινωνικών Ασφαλίσεων, με  την εγγραφή κατ’ έτος ισόποσης σχετικής πίστωσης, ύστερα από πρόταση του Ε.Ο.Φ., παρακρατου(Μετά τη σελ. 832,634(α) Σελ. 832,635 Τεύχος 1238 – Σελ. 77 501 μένου από του σκοπού αυτού ποσοστού 3% ως έξοδα ειπράξεως Διαδικασία επιστροφής των αχρεωστήτως  εισπραχθέντων εσόδων και λοιπών  περιπτώσεων επιστροφών. Άρθρ.5.Τα πάσης φύσεως έσοδα του Ε.Ο.Φ. που έχουν εισπραχθεί αχρεωστήτως, επιστρέφονται από το Δημόσιο, μέσω των αρμοδίων κατά περίπτωση Δ.Ο.Υ. και βαρύνουν τις σχετικές πιστώσεις του Υπουργείου Οικονομικών. Η διαδικασία της επιστροφής καθορίζεται ως εξής, 1.Τα αναφερόμενα στην παρ. 1 του άρθρ. 1 της παρούσης έσοδα τα οποία αποδίδονται στις Δημόσιες Οικονομικές Υπηρεσίες (Δ.Ο.Υ.) με βάση κατάσταση του υποχρέου, θα επιστρέφονται με την ακόλουθη διαδικασία: α)Ο δικαιούχος της επιστροφής υποβάλλει στον Ε.Ο.Φ. αίτηση για επιστροφή του σχετικού ποσού εντός αποκλειστικής προθεσμίας 3 μηνών από την ημερομηνία εξαγωγής, με εξαίρεση τις εξαγωγές που έγιναν ή θα γίνουν μέχρι 30 Σεπτ. 1992, για τις οποίες η προθεσμία αυτή άρχεται από την ημερομηνία δημοσίευσης της απόφασης και η οποία συνοδεύεται υποχρεωτικά από τα κατωτέρω δικαιολογητικά. Ι)Από αναλυτική κατάσταση, στη οποία θα αναγράφονται τα στοιχεία των εξαχθέντων φαρμάκων, που παρασκευάστηκαν στην Ελλάδα και μόνο γι’ αυτά. Δεν θα αναγράφονται στην εν λόγω κατάσταση στοιχεία άλλων κατηγοριών φαρμάκων π.χ. συσκευαζόμενα, έτοιμα εισαγόμενα. ΙΙ)Το πρωτότυπο τιμολόγιο αγοράς των παρασκευαζομένων φαρμάκων. ΙΙΙ)Από τη διασάφιση εξαγωγής. ΙV)Από το τιμολόγιο εξαγωγής, θεωρημένο από τη μεσολαβούσα Τράπεζα, στο οποίο θα αναγράφεται και ο αριθμός της διασαφίσεως εξαγωγής. V)Από υπεύθυνη δήλωση του Νόμ. 1599/86, στην οποία, εκτός των άλλων στοιχείων, θα αναγράφεται ότι, τα εξαχθέντα φάρμακα που αναφέρονται στην συγκεκριμένη διασάφιση εξαγωγής, είναι παρασκευαζόμενα στην Ελλάδα. β)Ο Ε.Ο.Φ. μέσα σε προθεσμία ενός μηνός από την υποβολή της αίτησης με τα συνημμένα σ’ αυτή δικαιολογητικά, υποχρεούται να διενεργήσει προσωρινό έλεγχο των στοιχείων που υποβλήθηκαν και να εκδόσει, χωρίς περαιτέρω έλεγχο, απόφαση για επιστροφή του 90% του δικαιουμένου ποσού. Η παραπάνω προθεσμία δεν ισχύει για τα τιμολόγια τα οποία έχουν εκδοθεί ή θα εκδοθούν μέχρι 30 Σεπτ. 1992. Η διενέργεια προσωρινού ελέγχου δεν επηρεάζει την υποχρέωση του Ε.Ο.Φ. επιστροφής μέσα στη προθεσμία του μήνα, εκτός αν από τα προσκομιζόμενα στοιχεία προκύπτει ότι το ασκούμενο δικαίωμα είναι αβάσιμο. Σελ. 832,636 Τεύχος 1238-Σελ.78 Μετά την έκδοση της αποφάσεως, συντάσσεται από τον Ε.Ο.Φ. Ατομικό Φύλλο Έκπτωσης (Α.Φ.ΕΚ.), στο όνομα του δικαιούχου και συμπληρώνεται ως συνολικό ποσό βεβαίωσης, το ποσό που προσδιορίζεται από την απόφαση για επιστροφή. Στη θέση «αναλογούντα» συμπληρώνεται η ένδειξη «μηδέν», στη δε θέση «μείωση βεβαίωσης» συμπληρώνεται ολόκληρο το ποσό της βεβαίωσης. Στο επάνω μέρος του Α.Φ.ΕΚ. αναγράφεται η ένδειξη «επιστροφή λόγω εξαγωγής». Το Α.Φ.ΕΚ. υπογράφεται από τον προϊστάμενο του τμήματος που συντάσσει το Α.Φ.ΕΚ., τον Διευθυντή της αρμοδίας Διευθύνσεως και τον Πρόεδρο του Ε.Ο.Φ. και αποστέλλεται στην αρμόδια για τη φορολογία εισοδήματος του δικαιούχου Δ.Ο.Υ., σε τρία αντίγραφα μεταξύ των οποίων και το πρωτότυπο, ομού με ένα αντίγραφο της απόφασης επιστροφής. Η αρμόδια Δ.Ο.Υ., όταν παραλάβει το ανωτέρω Α.Φ.ΕΚ., προβαίνει στην εκκαθάρισή του, σύμφωνα με τις διατάξεις των άρθρ. 99 έως και 104 του Π.Δ. 16/1989, χωρίς περαιτέρω έλεγχο, λαμβάνοντας υπόψη ότι το ποσό που έχει αναγραφεί από τον Ε.Ο.Φ. ως ποσό βεβαίωσης, έχει πράγματι καταβληθεί ολόκληρο, και ενεργεί την επιστροφή στον δικαιούχο σύμφωνα με τις διατάξεις που ισχύουν. γ)Το υπόλοιπο ποσό του 10% επιστρέφεται μετά τη διενέργεια τακτικού ελέγχου. Για τη διαδικασία της επιστροφής εφαρμόζονται όσα ορίζονται στην προηγούμενη παράγραφο. Αν όμως από τον έλεγχο διαπιστωθεί ότι ο δικαιούχος έτυχε επιστροφής ποσού που δεν δικαιούται, το ποσό αυτό καταλογίζεται σε βάρος του και υπόκειται παράλληλα στις συνέπειες που ορίζονται στις διατάξεις του άρθρ. 10 της απόφ. αριθ. 1031790/2051/575/ ΠΟΛ.1078/ 2.4. 91 του Υπ. Οικονομικών περί επιστροφής Φόρου Προστιθέμενης Αξίας. 502 34.Ι.θ.15 Εθνικός Οργανισμός Φαρμάκων 2.Τα αναγραφόμενα στη παρ. 2 του άρθρ. 1 της παρούσης έσοδα, τα οποία κατατίθενται στις Δ.Ο.Υ., οίκοθεν με βάση σημειώματος του υποχρέου, επιστρέφονται κατ’ εφαρμογή των διατάξεων των άρθρ. 105 και 106 του Π.Δ. 16/1989, με την υποβολή αίτησης του δικαιούχου στη Δ.Ο.Υ. και την προσκόμιση του σχετικού αποδεικτικού είσπραξης από τον Ε.Ο.Φ. με την θεώρηση επ’ αυτού ότι, δεν χρησιμοποιήθηκε για το σκοπό που εκδόθηκε. 3.Τα αναφερόμενα στις παρ. 1 και 2 του άρθρ. 2 της παρούσης έσοδα, τα οποία βεβαιώνονται στις αρμόδιες Δ.Ο.Υ. με τη σύνταξη και αποστολή από τον Ε.Ο.Φ. νομίμων τίτλων είσπραξης, η έκπτωσή τους, εφόσον συντρέχει περίπτωση, θα γίνεται με την έκδοση από τον Ε.Ο.Φ. των προβλεπομένων Α.Φ.ΕΚ. και την αποστολή τους στην αρμόδια Δ.Ο.Υ. στην οποία είχε βεβαιωθεί το χρέος. Η αρμόδια Δ.Ο.Υ., όταν παραλάβει το ανωτέρω Α.Φ.ΕΚ., θα προβαίνει αφ’ ενός μεν σε πλήρη έλεγχο αυτού, για την ορθότητα των αναγραφομένων στοιχείων και αφ’ ετέρου στην αντίστοιχη διαγραφή ή επιστροφή, εξετάζοντας στην περίπτωση επιστροφής και τα θέματα της παραγραφής. Έναρξη ισχύος Άρθρ.6.Η ισχύς της απόφασης αυτής ανατρέχει στην ημερομηνία έναρξης ισχύος του σχετικού νόμου (παρ. 4 άρθρ. 40 Νόμ. 2065/92) 